পাঁচ ওয়াক্ত নামাজ ও গাছ লাগানোর শর্তে মুক্তি দিল বিচারক
রাস্তায় বেপরোয়াভাবে অটো চালাতে গিয়ে একটি মোটরসাইকেলকে ধাক্কা মেরেছিলেন তিনি। এ ঘটনায় নিজের দোষ স্বীকার না করে উল্টো মারধর করেন সেই বাইকচালককে।







২০১০ সালে ভারতের মহারাষ্ট্রের মালেগাঁওয়ের পাওয়ারলুম এলাকার সেই ঘটনায় দোষী সাব্যস্ত উমরকে অভিনব শাস্তি দিল মালেগাঁও আদালত। কারাদণ্ডের বদলে তাকে দিনে ৫ বার নামাজ পড়া এবং ২টি গাছ লাগানোর শাস্তি দিয়েছেন বিচারক তেজবন্ত সান্ধু।




বিচারক জানিয়েছেন, ১৯৫৮ সালের অপরাধ দমন আইনের ৩ নম্বর ধারা অনুযায়ী একজন বিচারক তার বিশেষ ক্ষমতা প্রয়োগ করে দোষীকে মুক্তি দিয়ে অপরাধমূলক প্রবণতা সংশোধনের সুযোগ দিতে পারেন। এ ক্ষেত্রে তিনি সেই বিশেষ ক্ষমতা প্রয়োগ করেছেন।
পুলিশ জানিয়েছে, বাইকচালকের অভিযোগের ভিত্তিতে উমরের বিরুদ্ধে ভারতীয় দণ্ডবিধির ৩২৩ (ইচ্ছাকৃত ভাবে আঘাত করা), ৩২৫ (গুরুতর জখম করা), ৫০৪ (ইচ্ছাকৃত ভাবে শান্তিভঙ্গের চেষ্টা) এবং ৫০৬ (অপরাধমূলক ভীতি প্রদর্শন) ধারায় মামলা করা হয়েছিল। 
এর মধ্যে ৩২৩ ধারায় তার অপরাধ প্রমাণিত হয়েছে। সাধারণভাবে এ ক্ষেত্রে জেল এবং জরিমানার সাজা বরাদ্দ হলেও ‘মাথা গরম’ হিসাবে পরিচিত উমরকে সংশোধনের সুযোগ দিয়েছেন বিচারক সান্ধু।
সূত্র: আনন্দবাজার পত্রিকা

রাস্তায় বেপরোয়াভাবে অটো চালাতে গিয়ে একটি মোটরসাইকেলকে ধাক্কা মেরেছিলেন তিনি। এ ঘটনায় নিজের দোষ স্বীকার না করে উল্টো মারধর করেন সেই বাইকচালককে।